**Gárdonyi Géza Ciszterci Gimnázium és Kollégium**

**Eger**

**A 2021/2022. tanévben a köznevelési intézményekben a járványügyi készenlét idején alkalmazandó eljárásrendről**

**Tájékoztató szülők, tanulók és tanárok részére**



Eger, 2021. november 4.

**Alapadatok**

Intézmény címe: 3300 Eger, Széchenyi utca 17.

Intézmény elérhetőségei: titkarsag@gardonyi-eger.hu

Intézményvezető neve, elérhetőségei: Karóczkai Júlia

E-mail: karoczkaijulia@gardonyi-eger.hu

## **Az intézményi protokoll érvényessége**

Az intézményi protokoll módosításig, vagy visszavonásig marad érvényben. A módosításra a járványügyi helyzet alakulásától függően, valamint az EMMI vonatkozó új utasításait követve a fenntartóval való egyeztetés után kerülhet sor.

Jelen határozat rendelkezései a járványügyi helyzet változásainak figyelembe vételével a 2021/2022-es tanév I. félévének végén kerülnek felülvizsgálatra.

A szülőket elektronikus formában, a diákokat pedig kihirdetés útján tájékoztatjuk az intézményi protokollról, melyet honlapunkon is közzéteszünk.

Az intézményi protokoll intézkedései minden érintett számára kötelező érvényűek. Minden olyan kérdésben, amit a protokoll nem szabályoz, a Házirend rendelkezései érvényesek. A járványügyi protokoll előírásainak betartása mindenki közös érdeke és felelőssége. Nagy fegyelmezettséget, türelmet és odafigyelést igényel a diákoktól, dolgozóktól, szülőktől.

A protokoll célja az iskola tanulói, munkavállalói számára meghatározni a tanulási/tanítási feltételeket a kialakult járványügyi helyzetben, valamint közösségünk egészségének védelme.

## **Intézkedések**

* A napközbeni fertőtlenítő takarítás biztosított a csomópontokon (mosdók, irodák etc.) folyosókon és az osztálytermekben vírusölő kézfertőtlenítő adagolót helyezünk el. A fertőtlenítő takarítás során különös gondot fordítunk a gyakran érintett eszközök, felületek fertőtlenítésére (kilincs, villanykapcsoló, korlát, asztal, pad, szék, informatikai eszközök, csaptelep, WC lehúzó)
* Az intézmény bejáratánál (Széchenyi utca 17.) belépéskor mindenki köteles kezet fertőtleníteni, és testhőmérséklet ellenőrzés után lehet az iskola területére belépni.

**Az intézmény egész területén kötelező a maszk viselése** (kivéve az udvaron és az étkező helyiségben)! A pedagógusoknak a tanári szobában is kötelező a maszk használata.

* Az a gyermek, tanuló vagy pedagógus, aki bármilyen betegség miatt otthon maradt, a háziorvos, a kezelőorvos igazolásával vagy kórházi zárójelentéssel jöhet újra az intézménybe. Hatósági házi karantén esetén a járványügyi hatóság által kiadott, a járványügyi megfigyelést feloldó határozatot szükséges bemutatni.
* A **szülők** támogatását kérjük abban, hogy gyermekük számára napi szinten **biztosítsanak** kisebb kiszerelésű vírusölő **kézfertőtlenítő gélt**, amit a diák, szükség esetén bármikor használni tud, illetve **személyes használatra maszkot**. Ez a mindenkori tisztasági csomag az alapfelszerelés része legyen jelen helyzetben.
* A szünetekben a folyosón felügyelő pedagógusok folyamatosan ellenőrzik, hogy a diákok betartják-e a kötelező maszkviselési szabályokat.
* A hetesek és az osztályban tanórát tartó pedagógusok fokozottan figyelnek a tanterem szellőztetésére, valamint minden tanóra végén elvégzik a tanulói padok és a tanári asztal fertőtlenítését.
* Bizonyos tanórák esetében udvari órákat is lehet tartani (bejelentési kötelezettség az az iskolavezetésnél).
* Az ügyintézés (szülők, vendégek számára) lehetőleg online módon történjen, csak a legszükségesebb esetben, előzetes egyeztetést követően lehetséges a személyes ügyintézés.
* A járványügyi előírások betartása mellett tudjuk fogadni a gyakorlatra érkező tanárjelölteket.

 **Rendezvények, kirándulások, kapcsolattartás**

* Iskolán belüli vagy kívüli, de az oktatási-nevelési munkával összefüggő programok továbbra is szervezhetők. Bel- és külföldi tanulmányi kirándulások, programok azonban csak azok számára szervezhetők, akik rendelkeznek védettségi igazolvánnyal.
* A kapcsolattartás formái közül az írásban, vagy telefonon történő megkeresést kell kérni az osztályfőnököktől, a pedagógusoktól és a szülőktől. A szülői értekezleteket, nyílt napokat elsősorban online vagy hibrid módon tanácsolt megszervezni.
* Abban az esetben, ha egy „külsősöket” is érintő program jelenléti formában zajlik az intézményben, a résztvevőkre érvényes a kötelező maszkhasználat és a védettségi igazolvány bemutatása.

## **Egészségügyi protokoll:**

* Az intézményt kizárólag egészséges, tüneteket nem mutató tanuló látogathatja.
* Az oktatásban és nevelésben, illetve az intézmény működtetésében csak egészséges, tünetmentes dolgozó vehet részt.
* Az intézmény minden dolgozója haladéktalanul jelezni köteles az intézmény vezetőjének, ha esetében koronavírus fertőzés, vagy annak gyanúja áll fenn.
* A munkavállalók védőfelszerelésekkel történő ellátása a munkáltató feladata.
* Amennyiben egy tanulónál, pedagógusnál, vagy egyéb dolgozónál fertőzés tünetei észlelhetők, haladéktalanul el kell különíteni, egyúttal értesíteni az iskolaorvost/üzemorvost, aki az érvényes eljárásrend szerint dönt a további teendőkről.
* Tanuló esetén a szülő/gondviselőt haladéktalanul értesíteni kell. Az elkülönített tanuló felügyeletét ellátó személy számára a maszkhasználat kötelező.

**A tanuló és a dolgozó az intézménybe kizárólag orvosi igazolással térhet vissza.**

Köszönöm az együttműködést!

Jó egészséget kívánok Mindenkinek, az Úr áldása legyen tanévünkön!

Eger, 2021. november 4.

 Karóczkai Júlia

 igazgató